7. schôdza NR SR - 3.deň - B. popoludní
Dátum: 2020-05-14
Poslanec: Kuffa, Štefan (ĽS Naše Slovensko)
Druh vystúpenia: Vystúpenie v rozprave

154. Ďakujem vám. Vážený pán predsedajúci, kolegyne, kolegovia, musíte to strpieť, hej, tak ja veľakrát musím strpieť, vážený pán minister, spravodajca. Otázka na vás, pán minister, priamo. Myslíte si, že tento návrh zákona, s ktorým prichádzate dnes do Národnej rady, je taký nevyhnutný? (Reakcie z pléna.) Ja sa pýtam pána ministra. To máme toľko ministrov zdravotníctva? (Ruch v sále a prerušenie vystúpenia predsedajúcim.) Šeliga, Juraj, podpredseda NR SR 155. Poprosím vás, necháme pána Kuffu, hovoriť. Kuffa, Štefan, poslanec NR SR 156. Pán minister, pritakávate, že áno. No ja si dovolím povedať, že tieto aj vôbec aj tá séria tých návrhov zákonov, ktoré tuná prechádzali aj tou touto ctenou snemovňou, naozaj sa dostávajú do rozpory, do rozporu s Ústavou Slovenskej republiky a so základnými ľudskými právami. Príklad uvediem, pán minister. Možno máte a možno nemáte príbuzných alebo blízkych príbuzných, alebo známych v zahraničí, ktorí sa, hlavne sú to ako slovenskí občania dlhodobo sa zdržiavajúci v zahraničí, ktorí chcú sa vrátiť po dlhom čase domov. Áno, ja chápem to, čo ste dali ako tú možnosť, aby mali tí ľudia možnosť výberu byť v tej karanténe domácej alebo tej štátnej. Tú štátnu karanténu, prepáčte, že to tak prirovnám, ale to sú novodobé lágery, novo-nové basy, kde my zatvárame ľudí proti ich vôli, či sú zdraví, či sú chorí, dajú ich do kordónu, tuná, ja neviem, z hranice rakúskej a ženú to tých ľudí na východ a tam ich dajú do tej karantény. Nehľadiac na to, že či máte v tej izbe pozitívne na koronavírus infikovaného alebo negatívne, nehovoriac o tom, že veľakrát idú v tých autobusoch, kde sú spolu ako títo ľudia pomiešaní. Potenciálne, keď ste, a teda ak ste zdraví, tak v podstate všetkých týchto ľudí potenciálne vystavujeme práve v týchto zariadeniach nákazu koronavírus COVID-u-19. Myslím si, že to je čosi, čo je neetické, nehumánne, tu sme mali správu plné už sú aj médiá pohoršení, že sme zamietli tú správu, ktorú pani ombudsmanka pani Patakyová tuná dala. Však ona to tiež pripomienkovala, toto chcem pozitívne ako zhodnotiť, s tou, s touto problematikou s ňou sa ako zhodnocujem, uvidíme po nejakom čase, ako budeme vyhodnocovať tieto všetky veci aj tie opatrenia, ktoré sme tu naprijímali. A koniec koncov možno raz o štyri roky, aký účet vystavia voliči. Dovolím si nesúhlasiť s týmto návrhom zákona. Teraz aj keď prídu títo ľudia (ruch v sále a zaznievanie gongu) a teraz oni trebárs podpíšu, tak ako ste to uviedli, že teda si vyberiem tú domácu ako karanténu. Neuviedli ste to bližšie, pán minister. Tí ľudia pôjdu do karantény takej, kde bude nejaký ten priestor iný pre toho človeka, že tam bude sám alebo sa vracia späť k svojej rodine, je to viacpočetná rodina, možno je to päť, možno desať ľudí a teraz ten človek prichádza do toho bytu alebo ide kdesi inde. Nehovoriac o tom, že my týchto ľudí takto sledujeme cez tie mobilné aplikácie. Viem, že Maďari to trebárs mali len túto možnosť, susedné Maďarsko, ale nemali tie štátne, štátne karantény. My sme asi tých ľudí postavili do roviny takej, že pôjdeš proti svojej vôle, na dva týždne ťa zavreme, to je väznica. Tam vás nepustia nikde. Teraz či ste s infikovaným, s pozitívnym alebo negatívnym, tak to je, to bolo to jedno, veľmi zlé skúsenosti sú. A ešte za ten pobyt, ktorý proti vášmu súhlasu ste takto väznený dva týždne proti vôli, vystavia vám aj účet za to. A to nie je len ten účet, ale vy tie dva týždne, ak pracujete v zahraničí, vy prichádzate o ten príjem. Vy sa chcete dostať k rodine, ale dva týždne ste v karanténe, ale vy v rámci toho turnusu máte sa vrátiť späť. Vy už máte byť späť na svojom pracovisku, ak máte byť do týždňa, jednoducho to nestihnete a prídete ešte aj o prácu. Pán minister, treba sa zamýšľať aj nad tým, bol tu pán minister hospodárstva, že ekonomická situácia na Slovensku sa zhoršuje, stúpa nám miera nezamestnanosti, je dvojciferná. Uvidíme, aké budú štatistiky, a som zvedavý, pán minister práce keď tu príde, a s akou štatistikou tu bude narábať, nebude to jednoduché. Aj tí ľudia, ktorí home office pracujú, mnohí zamestnávatelia povedia, no vieš čo, ty už si bol tak príliš dlho doma, my už tú tvoju pozíciu ani nepotrebujeme. Dovolím si teraz takto povedať, že tá miera nezamestnanosti bude takto rádovo stúpať hore. Nad tým sa treba zamyslieť. Pán minister, v dobrom to hovorím, ľudia budú veľmi nespokojní lebo napätie bude stúpať. Jednoducho keď vám dochádzajú zdroje, miniete úspory, do práce nemôžte nastúpiť, sú prípady také, kde ľudia sú, trebárs osem týždňov sú doma, už sú osem týždňov ako doma. Dobre, majú nejaký znížený príjem, ešte z niečoho môžu žiť, ale jednoducho aj tie signály, ktoré sú tuná, pán minister tu dneska riešil firmu konkrétnu v Humennom, kde hrozí tu prepustenie 400 zamestnancov, to nie je malá vec. To je 400 rodín bez príjmu. A takýchto podnikov keď tuná pribudne, a to môžu byť aj malé, aj drobné a reťazovo sa to všetko sa to nabalí. Myslím si, že toto opatrenia pán minister, s ktorým prichádzate neni tuná opodstatnené, naopak, tuná treba uvoľňovať túto, túto krízu jednoducho, aby sa zrušil ten no nie mimoriadny stav, pomôžte mi, nú..., núdzo.., núdzový stav, a, a tieto opatrenia, aby postupne boli na ústupe a uvoľňovalo sa to. My jednoducho budeme sa musieť naučiť aj žiť aj s tým koronavírusom, nemôže to takto trvať ako donekonečna, jeden druhého sa budeme báť, či mám podať ruku, či mám lakťom len buchnúť do toho druhého, a to je v úvodzovkách nejaký pozdrav alebo čosi také. No zvykli sme si na všeličo a najviac, čo ma ako mrzí, tak za tých pár mesiacov a za tých pár týždňov, to, čo tu sériu zákonov, ktorú sme prijímali, a v konečnom dôsledku tie negatívne skúsenosti, ktoré majú ako títo ľudí, ľudia. sú potláčané základné ľudské práva našich občanov, mnohí ľudia, naši Slováci stále sú v zahraničí, monitorujú túto situáciu radi by sa chceli vrátiť ako domov, prípadne na návštevu, nemajú túto možnosť, pretože tieto všetky peripetie a tie skúsenosti, negatívne skúsenosti mnohých ľudí, ktorí, ktorí majú ako s týmto, s týmito opatreniami, z týchto dôvodov nemôžu sa vrátiť. Kým sú to študenti, možno slobodní ľudia, dobre, vydržia, ale sú to veľakrát matky rodín, otcovia rodín, je to problém, hej, však tí Detvanci, hej, tak títo svojim spôsobom ukázali v tom, v tom zariadení, však oni sa aj ospravedlnili, ale sú to takí praví Slováci, ktorí neskrývali aj tie svoje emócie, ktoré aj patričným spôsobom navonok ukázali. Ďakujem.